“Yub ducu cobbe maber ka kong ityeko nongo tam mabeco.”
Wan ducu wamito cente wek wanong jami ma mitte pi jo me odiwa. (Carolok 30:8) Ngene kene gire ni, ‘lim twero gwoko ngat ma tye kwede.’ (Latitlok 7:
1 WUYUB PULAN MABER
GIN MA BAIBUL WACO: “Anga i kinwu ka mito gero ot ma wiye bor, ci pe kong kwongo bedo piny ka kwano wel lim ma mitte, ka ce etye kwede ma eromo tyekone?” (Luka 14:28) Pire tek ni wugo pulan kacel i kit ma wubitic kwede ki centewu. (Amoc 3:3) Wumok jami ma mitte ki wel cente ma wutwero tic kwede. (Carolok 31:16) Kadi bed itye ki cente me wilo gin moni, pe te lokke ni myero iwil. Temme pe me bedo ki den. Wuti ki cente ma wutye kwede keken.
GIN MA ITWERO TIMONE:
Ka pud wudong ki cente mo i tum dwe, wumok kacel kit ma wutwero tic kwede
Ka wutye ki banya, wuket yub me dwoko piny wel cente ma wutiyo kwede. Me labolle, wuromo tedo cam ma ka cito ka cam woko
2 LOK LOK ADA DOK IBED KI NENO MUPORE
GIN MA BAIBUL WACO: “Tamwa tye me timo gin maber, pe i nyim Lubanga keken, ento kadi wa i nyim dano bene.” (2 Jo Korint 8:
Kare ducu peny tam pa luoti ka itye ka moko tam madok i kom tic ki cente. (Carolok 13:10) Lok i kom kit ma wutiyo kwede ki cente bikelo kuc i nyomwu. Nen mucarani calo centewu, pe calo centeni keni.
GIN MA ITWERO TIMONE:
Wumok wel cente moni ma ngat acel acel twero tic kwede labongo penyo lawote
Pe kong ikur wang ma peko mo onen ka icak lok i kom cente